Diari Oficial de la Generalitat Valenciana


Sumari del DOGV 6262, del 07-05-2010 (2010/4151)

Notificació de la sentència dictada en el judici ordinari número 1179/2008.
---------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4151


Organisme emissor
:   Jutjat de Primera Instància Número 1 de Mislata

Tipus de document
:   Edicte

Notificació de la sentència dictada en el judici ordinari número 1179/2008. [2010/4151]  
José Vicente García López, secretari del Jutjat de Primera Instància i Instrucció número 1 de Mislata.   
Sentència número 41/2010   
Jutgessa que la dicta: Inmaculada C. Pérez Martínez.  
Lloc: Mislata.  
Data: 12 de març de 2010.  
Part demandant: Madrid Leasing Corporación EFC, SA.   
Advocada: Regina Catalán Pardo.   
Procuradora: Consuelo Gomis Segarra.   
Part demandada: Juan Carlos Berbis Arocas. Rebel.   
Objecte del judici: reclamació d'una quantitat.   
Antecedents de fet   
Primer. La procuradora Consuelo Gomis Segarra, en nom i representació de Madrid Leasing Corporación EFC, SA, va presentar una demanda de judici ordinari en què, després d'al·legar els fets i fonaments jurídics que estima aplicables, sol·licita que es dicte sentència que condemne el demandat a pagar a l'actora la quantitat de 17.760,53 euros, més els interessos i la imposició de costes. La demanda es fonamenta en la pòlissa de contracte mercantil d'arrendament financer celebrat entre les parts el 10 d'abril de 2006 i l'impagament de les quotes mensuals establides.   
Segon. La demanda es va admetre a tràmit, en virtut de la interlocutòria de data 22 de desembre de 2008 i es va citar a termini la demandada perquè contestara dins del termini de 20 dies.   
Mitjançant la provisió d'11 de gener de 2010, es va declarar a la part demandada en situació de rebel·lia processal.   
Tercer. L'11 de març de 2010 es va celebrar l'audiència prèvia. La part actora es va ratificar en la demanda i va sol·licitar la recepció del plet a prova.   
La prova proposada i admesa per l'actora va ser la documental, no impugnada per la contrària, per la qual cosa, de conformitat amb l'article 429.8 de la Llei d'Enjudiciament Civil, cal dictar sentència sense necessitat de la celebració del judici.   
Fonaments de dret   
Primer. Pretensions de les parts i qüestió controvertida.   
La part actora exercita contra la demandada acció de reclamació d'una quantitat de la quantitat de 17.760,53 euros, més els interessos i la imposició de costes amb fonament en la pòlissa de contracte mercantil d'arrendament financer celebrat entre les parts el 10 d'abril de 2006 i l'impagament de les quotes mensuals establides des del 10 d'abril de 2008.   
La part demandada va ser declarada en situació de rebel·lia processal i, per això, no s'ha al·legat cap motiu d'oposició a la pretensió exercitada per l'actora.   
Segon. Motivació probatòria.   
En el cas enjudiciat, una valoració conjunta de la prova practicada en el procés ha de dur a una estimació de la demanda.   
De conformitat amb la documental que consta en la causa no controvertida per la part demandada, en particular el contracte d'arrendament financer, permeten respondre afirmativament a la qüestió de si la demandada deu a l'actora la suma de 17.760,53 euros i pertoca la devolució del bé objecte del lísing, pel fet de considerar que l'actora ha acreditat els fets en què fonamenta la seua pretensió.   
A més a més, la part demandada no ha comparegut al·legant i provant, en el seu cas, cap fet impeditiu, extintiu o excloent de la pretensió actora.   
Tercer. Conseqüència jurídica.   
La part actora, de conformitat amb l'article 217 de la Llei d'Enjudiciament Civil, ha d'acreditar els fets constitutius de la pretensió exercitada, fets que han sigut acreditats segons el que s'ha exposat al fonament anterior, per la qual cosa, en aplicació del que estableixen els articles 1088 i següents i 1254 i següents, tots aquests del Codi Civil, pertoca dictar una sentència íntegrament estimatòria de la pretensió actora, tant pel que fa al principal reclamat com a la sol·licitud d'interessos des de la interpel·lació judicial, segons disposa l'article 1101 i següents del Codi Civil.   
Quart. Costes.   
D'acord amb l'article 394 de la Llei d'Enjudiciament Civil, «en els processos declaratius, les costes de la primera instància s'imposaran a la part que haja vist rebutjades totes les seues pretensions...». És per això que pertoca imposar les costes a la part demandada.   
Dispositiva   
Estime la demanda presentada per Madrid Leasing Corporación EFC, SA, contra Juan Carlos Berbis Arocas, rebel, i condemne Juan Carlos Berbis Arocas a pagar a l'actora la suma de 17.760,53 euros i els interessos de conformitat amb el fonament tercer i la devolució del bé objecte del lísing.   
Condemne en costes a la part demandada.   
Comuniqueu aquesta resolució a les parts, i feu-los saber que no és ferma, i que contra aquesta resolució s'hi pot interposar un recurs d'apel·lació, dins del termini de cinc dies, davant d'aquest Jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.   
Així ho pronuncie, mane i firme».   
I perquè valga de notificació de forma legal als demandats, expedisc i firme aquesta cèdula.  
Mislata, 24 de març de 2010.- El secretari: José Vicente García López.